Source: http://www.mzdovecentrum.sk/clanok-z-titulky/danovo-odvodove-zatazenie-zamestnanec-verzus-zivnostnik-tt-mc-8-2018.htm/
Timestamp: 2019-01-23 07:40:18+00:00

Document:
Daňovo-odvodové zaťaženie zamestnanec verzus živnostník
Charakteristika zamestnanca a samostatne zárobkovo činnej osoby; nezdaniteľné časti základu dane, daň a odvody z ich príjmov.
Príspevok vymenováva a vysvetľuje základné pojmy, ktoré súvisia s daňovým a odvodovým zaťažením zamestnanca a živnostníka. Pre porovnanie uvádza modelové príklady.
V prvom modelovom príklade porovnáva daňové a odvodové zaťaženie zamestnanca.
V druhom a treťom modelovom príklade porovnáva daňové a odvodové zaťaženie živnostníka.
Zamestnanec je fyzická osoba, ktorá vykonáva závislú prácu pre zamestnávateľa v rámci pracovného pomeru a vo výnimočných prípadoch aj v obdobných pracovnoprávnych vzťahoch.
Samostatnou zárobkovou činnosťou je živnosť, ktorá je prevádzkovaná sústavne, vo vlastnom mene, na vlastnú zodpovednosť, za účelom dosiahnutia zisku za podmienok ustanovených v zákone č. 455/1991 Z. z. o živnostenskom podnikaní (živnostenský zákon). Za samostatnú zárobkovú činnosť sa považuje aj:
činnosť vykonávaná podľa osobitných predpisov, napr. činnosť advokátov (zákon č. 586/2003 Z. z. o advokácii a o zmene a doplnení zákona č. 455/1991 Z. z. o živnostenskom podnikaní v znení neskorších predpisov) a činnosť notárov (zákon SNR č. 323/1992 Zb. o notároch a notárskej činnosti),
činnosť fyzickej osoby, ktorá vykonáva sprostredkovanie zamestnania za úhradu podľa § 25 tohto zákona,
činnosť fyzickej osoby, ktorá vykonáva dočasné zamestnávanie podľa § 29 tohto zákona,
činnosť fyzickej osoby, ktorá vykonáva podporované zamestnávanie podľa § 58 tohto zákona.
Základ dane (ZD) sa znižuje o nezdaniteľné časti základu dane podľa § 11 ZDP. Nezdaniteľná časť základu dane sa vypočíta ako 19,2-násobok sumy platného životného minima (ŽM).
Od 1. júla 2017 sa suma životného minima zmenila na výšku 199,48 €, a to ovplyvnilo výšku nezdaniteľných častí základu dane v roku 2018. Nezdaniteľná časť základu dane na daňovníka je v sume 3 830,02 €. Mesačná nezdaniteľná časť je 319,17 €.
Výška životného minima od 1. júla 2017 je nasledovná:
199,48 € pri plnoletej osobe,
139,16 € pri ďalšej spoločne posudzovanej plnoletej osobe,
91,06 € pri zaopatrenom neplnoletom dieťati alebo pri nezaopatrenom dieťati.
Druhy nezdaniteľných častí základu dane, ktoré si bude môcť uplatniť daňovník pri ročnom zúčtovaní dane z príjmov zo závislej činnosti za zdaňovacie obdobie roku 2018:
Nezdaniteľná časť základu dane (ZD) na daňovníka podľa § 11 ods. 2 ZDP
a) ≤ ako 100-násobok sumy platného ŽM (100 x 199,48 = 19 948 €), nezdaniteľná časť ZD ročne na daňovníka je suma zodpovedajúca 19,2-ná­sobku sumy platného ŽM (19,2 x 199,48 € = 3 830,02 €),
b) > ako 100-násobok ŽM (19 948 €), nezdaniteľná časť ZD ročne na daňovníka je suma zodpovedajúca rozdielu 44,2-násobku platného ŽM a jednej štvrtiny ZD (8 817,016 - 1/4 ZD); ak táto suma je < 0, nezdaniteľná časť ZD ročne na da­ňovníka sa rovná nule.
≤ 19 948
> 19 948
8 817,016 - 1/4 ZD
35 268,06 a viac
Nezdaniteľná časť základu dane na manželku (manžela) podľa § 11 ods. 3 ZDP
Základ dane sa znižuje o nezdaniteľnú časť základu dane na man­želku/manžela. Ak daňovník v príslušnom zdaňovacom období dosiahne základ dane:
a) ≤ ako 176,8-násobok platného ŽM (176,8 x 199,48 = 35 268,06 €) a jeho manželka (manžel) žijúca s ním v spoločnej domácnosti v danom zdaňovacom období:
nemá vlastný príjem – nezdaniteľná časť ZD ročne na manželku (manžela) je suma zodpovedajúca 19,2-násobku platného ŽM a je vo výške 3 830,02 €,
má vlastný príjem, ktorý nepresiahol sumu zodpovedajúcu 19,2-ná­sobku platného ŽM (3 830,02 €), nezdaniteľná časť ZD ročne je: (3 830,02 € - vlastný príjem manželky),
má vlastný príjem, ktorý presiahol sumu 19,2-násobku platného ŽM (3 830,02 €), nezdaniteľná časť ZD ročne na manželku (manžela) = 0;
b) > ako 176,8-násobok sumy platného ŽM (176,80 x 199,48 = 35 268,06 €) a jeho manželka (manžel) žijúca s ním v spoločnej domácnosti v danom zdaňovacom období:
nemá vlastný príjem – nezdaniteľná časť ZD ročne na manželku (manžela) je suma, ktorá zodpovedá rozdielu 63,4-násobku platného ŽM a jednej štvrtiny základu dane daňovníka (12 647,032 - 1/4 ZD); ak je táto suma < 0, nezdaniteľná časť ZD = 0,
má vlastný príjem – nezdaniteľná časť ZD ročne na manželku (man­žela) sa vypočíta ako rozdiel 63,4-násobku sumy platného životného minima a jednej štvrtiny základu dane daňovníka a znížená o vlastný príjem manželky (manžela), t. j. (12 647,032 - 1/4 ZD - vlastný príjem manželky); ak je táto suma < 0, nezdaniteľná časť ZD = 0.
Výška nezdaniteľnej časti základu dane v eurách
≤ 35 268,06
3 830,02 - príjem manželky(a)
príjem > ako 3 830,02 €
> 35 268,06
12 647,032 - 1/4 základu dane
12 647,032 - 1/4 základu dane - príjem manželky(a)
≥ 50 588,13
neberie sa do úvahy
Za vlastný príjem manželky(a) sa považuje vlastný príjem manželky(a) znížený o zaplatené poistné a príspevky (na sociálne poistenie, zdravotné poistenie, sociálne zabezpečenie, starobné dôchodkové sporenie), ktoré manželka (manžel) v príslušnom zdaňovacom období bola povinná(ý) z tohto príjmu zaplatiť [§ 11 ods. 4 písm. b) ZDP].
Nezdaniteľná časť základu dane – príspevky na doplnkové dôchodkové sporenie (III. pilier) podľa § 11 ods. 10 ZDP
Za túto nezdaniteľnú časť základu dane sa považujú príspevky zaplatené daňovníkom na doplnkové dôchodkové sporenie a na doplnkové dôchodkové sporenie v zahraničí rovnakého alebo porovnateľného druhu (§ 11 ods. 10 ZDP).
Daňovník si môže uplatniť túto nezdaniteľnú časť iba:
2. Študent – samostatne zárobkovo činná osoba
3. Študent a povinnosť podať daňové priznanie
Ing. Martina Paliderová, PhD.
Odborná asistentka na Žilinskej univerzite v Žiline na Fakulte prevádzky ekonomiky a dopravy spojov na Katedre ekonomiky. Od roku 2004 vyučuje odborné predmety Jednoduché účtovníctvo a Podvojné účtovníctvo. Od roku 2008 vedie jednoduché účtovníctvo živnostníkom. Je autorkou dvoch vysokoškolských učebníc Účtovníctvo podnikateľov I – Podvojné účtovníctvo a Účtovníctvo podnikateľov II – Jednoduché účtovníctvo.

References: § 25
 § 29
 § 58
 § 11
 § 11
 § 11
 § 11